
 16.10.2012
 BG
 Официален вестник на Европейския съюз
 L 282/9
 РЕГЛАМЕНТ ЗА ИЗПЪЛНЕНИЕ (ЕС) No 944/2012 НА СЪВЕТА
 от 15 октомври 2012 година
 за прилагане на член 32, параграф 1 от Регламент (ЕС) No 36/2012 относно ограничителни мерки с оглед на положението в Сирия
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 36/2012 на Съвета (1), и по-специално член 32, параграф 1 от него,
 като има предвид, че:
 (1)
 На 18 януари 2012 г. Съветът прие Регламент (ЕС) No 36/2012.
 (2)
 Предвид сериозната обстановка в Сирия следва да бъдат добавени и други лица в списъка на физическите или юридическите лица, образуванията или органите, за които се прилагат ограничителни мерки, посочени в приложение II към Регламент (ЕС) No 36/2012. По-специално следва да бъдат посочени всички министри в сирийското правителство с оглед на колективната им отговорност за жестоките репресии срещу населението в Сирия.
 (3)
 Ограничителните мерки следва да продължат да се прилагат спрямо бивши министри в сирийското правителство, тъй като те все още могат да се считат за свързани с режима и жестоките му репресии срещу цивилното население. Поради това вписванията за тези лица следва да бъдат изменени.
 (4)
 Освен това две лица и едно образувание следва да бъдат заличени от списъка на лицата и образуванията, за които се прилагат ограничителни мерки.
 (5)
 Поради това и в съответствие с Решение 2012/634/ОВППС на Съвета от 15 октомври 2012 г. за изменение на Решение 2011/782/ОВППС относно ограничителни мерки срещу Сирия (2) приложение II към Регламент (ЕС) No 36/2012 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение II към Регламент (ЕС) No 36/2012 се изменя, както е предвидено в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Люксембург на 15 октомври 2012 година.
 За Съвета
 Председател
 C. ASHTON
 (1) ОВ L 16, 19.1.2012 г., стр. 1.
 (2) Вж. стр. 50 от настоящия брой на Официален вестник.
 ПРИЛОЖЕНИЕ
 I.
 Изброените по-долу лица и образувания се прибавят към списъка на лицата и образуванията, посочени в приложение II към Регламент (ЕС) No 36/2012.
 А. Лица
 Име
 Идентификационни данни
 Основания
 Дата на включване в списъка
 1.
 Д-р Qadri Jameel
 Заместник министър-председател по икономическите въпроси, министър на вътрешната търговия и защитата на потребителите; в качеството си на министър в правителството, споделя отговорността за жестоките репресии на режима срещу цивилното население.
 16.10.2012 г.
 2.
 Waleed Al Mo’allem
 Заместник министър-председател, министър на външните работи и на сирийските граждани в чужбина; в качеството си на министър в правителството, споделя отговорността за жестоките репресии на режима срещу цивилното население.
 16.10.2012 г.
 3.
 Генерал-майор Fahd Jassem Al Freij
 Министър на отбраната и военнокомандващ; в качеството си на министър в правителството, споделя отговорността за жестоките репресии на режима срещу цивилното население.
 16.10.2012 г.
 4.
 Д-р Mohammad Abdul Sattar Al Sayed
 Министър на вероизповеданията; в качеството си на министър в правителството, споделя